गीता में अर्जुन श्रीकृष्ण से पूछते हैं कि मनुष्य इच्छा न होने पर भी पाप कर्म क्यों करता है? कृष्ण बताते हैं- काम के कारण। ‘काम’ से तात्पर्य है कामना या इच्छा- प्रभुता की, धन की, सुख की। यह ‘काम’ जब मन, बुद्धि और इंद्रियों को काबू में कर लेता है तो व्यक्ति भ्रष्टाचारी बन जाता है। बुद्धि में चित्त को वश में करने की ताकत तो है, पर जब मनुष्य के आसपास वाले हाँ में हाँ मिलाते हों तो कमजोरी उसकी ताकत पर हावी हो जाती है।